AlexejDobrolubov/national_council_slovak_2010 huggingface dataset:
33. schôdza NR SR - 13.deň - B. popoludní
Dátum: 2025-04-14
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

140. Rišo, ďakujem za tvoje, myslím, že veľmi kultivované vystúpenie, a celkovo sa mi naozaj táto debata páči. Oceňujem mimoriadne, že Janke Bittó Cigánikovej zrejme bol doručený nejaký zákaz z jej strany, aby tu nevystupovala a zbytočne tú debatu tu nezahusťovala svojimi výlevmi. Každopádne takto by mala prebiehať, si myslím, debata o takejto vážnej téme, ale jedna otázka tu vyšla aj z toho tvojho vystúpenia, aj z tej ostatnej diskusie, že vlastne teda zodpovedajme si otázku, že kedy začína život . A ja by som chcel upriamiť pozornosť na Ústavu Slovenskej republiky. Ústava Slovenskej republiky v čl. 15 hovorí jednoznačne – ľudský život je hodný ochrany už pred narodením . To znamená, podľa mňa jednoznačne definuje, že aj to dieťa, ktoré je v lone matky žije. Ústava Slovenskej republiky uznáva toto dieťa za ľudskú bytosť, ktorá má, má život, alebo jednoducho teda disponuje životom, a tým pádom túto otázku máme zodpovedanú. Ľudský život je hodný ochrany už pred narodením, čl. 15 ods. 1 našej ústavy.
33. schôdza NR SR - 13.deň - B. popoludní
Dátum: 2025-04-14
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

112. Pán poslanec Mikloško, vzhľadom na vaše, poviem, že historické zásluhy, nebudem tak tvrdý (povedané so smiechom), ako by som bol k človeku, ak by ste mali o 30-40 rokov menej a tie zásluhy ste nemali, ale nepripadalo mi úplne férové takýmto spôsobom vystúpiť a zaútočiť v podstate, aj keď s noblesou, na predkladateľov, či teda na Anku Záborskú, alebo Richarda Vašečku. Klásť si otázku, že prečo nepresadzovali túto agendu v čase, kedy boli vo vláde, viete, úplne sa natíska potom na jazyk otázka, že prečo vy ako člen KDH, ako poslanec za KDH, dlhoročný vládny poslanec, ste s takouto agendou neprišli. Prečo vy ste ho nepresadili vtedy, kedy ste mali tú moc, a bolo to už od 90. rokov, kedy ste s touto agendou mohli prísť, a mali ste omnoho, by som povedal, že vhodnejšie konzervatívne prostredie v parlamente na to, aby ste takúto agendu presadili. Možno potom by som si mohol klásť otázku, že prečo vy ako predstaviteľ KHD za 35 rokov ani raz KDH nepresadilo akékoľvek zvýšenie prídavkov na deti, alebo akékoľvek zvýšenie daňových bonusov na deti. Prečo KDH nepresadilo a neprišlo ani s ideu tehotenského príspevku už od štvrtého mesiaca tehotenstva, ktoré presadilo hnutie SLOVENSKO, aj to zvýšenie tých rodinných prídavkov, aj tie daňové bonusy, aj desiatky iných prorodinných zmien, konzervatívnych zmien s pomocou Anny Záborskej a Richarda Vašečku. Čiže podľa ovocia ich spoznáte a ovocie konzervatívnej politiky Richarda Vašečku a Anny Záborskej počas našej vlády bolo veľmi, veľmi plodné. (Potlesk.)
33. schôdza NR SR - 13.deň - B. popoludní
Dátum: 2025-04-14
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

104. Pani poslankyňa Jurík, ja som, priznám sa, že nesledoval som tie debaty na túto tému v predošlom volebnom období, ale vždy mi teda akosi vybehla... vybehlo vystúpenie Janky Bittó Cigánikovej, ktoré je podľa môjho názoru teda bolo mimoriadne vulgárne a primitívne, a bol to taký, jeden dokopy taký súvislý útok na predkladateľku Anku Záborskú. A som veľmi rád, že teda to vaše vystúpenie bolo v úplne, v úplne inom duchu. A v podstate ja si takto predstavujem súboj názorov, aj keď teda sa rozprávajú ľudia, ktorí navzájom nesúhlasia, zastávajú úplne opačné názory, ale že dá sa to povedať kultivovane, tak ako ste povedali vy, čiže toto určite kvitujem. Ale čo mi trošku vadí v tom vašom vystúpení, je to, že nazývame interrupciu, alebo potrat nazývame, že to je zdravotná starostlivosť. Nie je to zdravotná starostlivosť. Myslím si, že mali by sme takí dôslední pojmoch. Je to zabitie človeka, lebo aj naša ústava hovorí, že život je hodný ochrany už od počatia. A teda tu predkladatelia predkladajú, že teda dobre, povedzme si, že žije, alebo teda je hodný tej ochrany pred interrupciou od ôsmeho týždňa, odkedy mu bije srdce. A toto, si myslím, že taká poctivosť v pojmoch by tu mala byť základe tejto debaty. A, samozrejme, tak ako som to aj povedal v predošlej faktickej, ja by som veľmi rád videl aby túto debatu viedli najmä ženy, lebo je to o ženách. Ale zároveň, priznajme si, že aj o tých mužoch, ale aj tých mužoch našťastie ženy k splodeniu toho svojho dieťaťa zatiaľ potrebujú. Takže ja vítam ten váš tón, na druhej strane nesúhlasím s obsahom, ale poctivý a neurážlivý tón je základ.
33. schôdza NR SR - 13.deň - B. popoludní
Dátum: 2025-04-14
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

78. Ďakujem pekne. Iba vo faktickej zatiaľ. Chcem ti, Janka, poďakovať za tvoju iniciatívu, za tvoju vytrvalosť, a zároveň teda tak ako si aj ty... si počas toho vystúpenia povedala, že si to registrovala, že aj počas tých troch rokov, kedy si bola súčasťou vládnej koalície, že, ja by som to povedal tak, že zneužívali, bohužiaľ, najmä jedna poslankyňa v tejto sále, ktorá tu dnes nie je, túto tvoju snahu o pomoc matkám v núdzi zneužívala a vyrábala si na tebe percentá. Hovorím o Janke Bittó Cigánikovej, ktorá úplne až takým perverzným spôsobom z teba robila nejakú stredovekú bosorku a priznajme sa, že, bohužiaľ, pri mnohých médiách, ktoré jej drukovali, a myslím si, že to robili zo zištných dôvodov, sa im to aj darilo. Tento obraz ti urobili, ale chcem stáť na tvojej strane a povedať, že áno, keď si predkladala tu návrhy zákonov, ani jeden nebol o zákaze interrupcií a každý jeden bol o tom, aby si pomohla ženám v núdzi, aby tú ťažkú životnú situáciu, kedy sa rozhodujú o tom, že či si to dieťatko pod srdcom nechajú a porodia ho, alebo nie, aby, aby si im v tej ťažkej životnej situácii podala pomocnú ruku. Naozaj ma veľmi mrzí až taký, taký podľa mňa propagandistický boj proti tým tvojim návrhom a bojí ma... mrzí ma, že, myslím, že dva- alebo trikrát ten návrh neprešiel práve o jeden hlas, lebo asi by sme odvtedy zachránili stovky životov. Zároveň zdieľam tvoj názor na to, že v tejto kritickej chvíli, kedy sa žena o týchto veciach rozhoduje, by sme mali pozerať na záujem toho slabšieho a určite ten slabší je to maličké, pre niekoho nič, pre niekoho zhluk buniek, ktoré sa nemôže brániť samé. A budem veľmi rád tejto diskusii a som rád, že ju začali ženy.
33. schôdza NR SR - 13.deň - B. popoludní
Dátum: 2025-04-14
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

62. Julo, myslím, že výborné vystúpenie a krásne si im to spočítal. Myslím si, že sa to veľmi zle počúva (povedané so smiechom), ale takto to treba ľuďom hovoriť. Spočítať im to, čo tu robili oni za tých 15 rokov ich prorodinnú politiku. (Rečník prstami naznačuje úvodzovky.) Ale ono vlastne, keď sa tak nad tým zamýšľam, vlastne bolo to presne podľa ich manuálu a ten manuál nám definoval Robert Kaliňák. On povedal, že prorodinná politika podľa neho je tá, ktorá vyhovuje vlastne jeho rodine. To znamená spáchať podvod za 2 mil. eur, tam si potajomky kúpiť vilu na chorvátskom pobreží, zatajiť ju úmyselne, úmyselne porušiť ústavný zákon, a čo sa má kto do toho čo starať, a keď mi náhodou na to prídu, tak poviem ešte – že a urobil by som to znova . Čiže oni toto takúto prorodinnú (rečník prstami naznačuje úvodzovky) politiku a la Kaliňák robili tu 15 rokov a na rodiny zvysoka viete čo. A najviac ma mrzí to obdobie práve od roku 2012 do roku 2020, vládli absolútne bez akýchkoľvek kríz. Samozrejme, že 2018 sa im stala kríza, že ľudia s nimi spriaznení dali zabiť Jána a Martinu a zrazu mali krízu, lebo sa strachovali, že či teda obhája v nasledujúcich voľbách mandát. Ale ekonomickú krízu nemali, to riešiť nemuseli, každým rokom im prúdili miliardy eur cez vyššie dane, zdravotné odvody, vyššie, vyššie sociálne odvody, ktoré ľudia platili a aj tie rodiny s deťmi platili, ale rodinám s deťmi nevracali absolútne nič. Normálne tam boli roky 2013, ’14, ’15, kde, si predstavte, títo vraj sociálni demokrati (rečník prstami naznačuje úvodzovky), hoci vybrali od rodín miliardy, rodinám pridali nula centov, nie eur, nula centov na prídavkoch a daňových bonusoch pre rodiny.
33. schôdza NR SR - 13.deň - B. popoludní
Dátum: 2025-04-14
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

44. Ďakujem ti, Jožo, za veľmi výstižné a zároveň aj stručné vystúpenie. A úplne najstručnejšie je presne ten obraz, ktorý ty si použil – Fico je otec, ktorý vyžiera deťom z taniera . Čiže je to krásny obraz, kde si každý človek vie predstaviť tú zvrhlosť. Veď si predstavte otca, mama navarí deťom krupičnú kašu, posype grankom, možno škoricovým cukrom, deti sa tešia, dá tam, roztopí masielko, deti celé vytešené idú k večeri – a zrazu prídu a polovička z každého taniera vyžratá. Mama zisťuje, deti plačú a zrazu zistia, že tlstý tatko tam niekde vyvalený na gauči v obývačke neodolal pokušeniu a tým deťom z toho taniera to vyžral. Krásny príklad si uviedol. A presne takto sa Fico 15. rok počas toho, ako je premiérom, a teda predsedom vlády Slovenskej republiky, správa k ľuďom. A najsmutnejšie na tom celom je to, že on vlastne predtým aj tej manželke, aj tým deťom hovorí, ako on ich strašne miluje, ako mu strašne na nich záleží, a raz do roka im možno kúpi nejakú tú hračku, ale potom celý rok, každý večer, jeden deň krupičnú kašu, druhý deň BB puding, tretí deň neviem akú dobrotu, jednoducho vždy im z toho taniera vyžerie. A bez hanby a ešte sa na tom smeje a ešte má z toho jaký-taký dobrý pocit, že vlastne však on je najsilnejší muž v tej domácnosti, on to môže, a čo mu tu budú nejakí fagani, nejakí fafrnkovia do toho rozprávať. A on si to môže dovoliť, lebo on má tú moc. A toto je krásny obraz tej arogancie moci Roberta Fica, ktorá sa v tomto prípade, áno, prejavila na tom, že on ich počas tých rokov, keď bol Richter ministrom napríklad, lynčoval tie rodiny tak, že síce vyberal miliardy do štátneho rozpočtu, ale rodinám nepredali ani jeden jediný cent.
33. schôdza NR SR - 13.deň - B. popoludní
Dátum: 2025-04-14
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

36. Rasťo, chcem sa pridať k tvojej výzve. Tak ako si povedal, je to o tom, aby sem prišla ministerka hospodárstva Saková. A prišla sem a poctivo zodpovedala niečo, čo malo byť zodpovedané tak pred rokom. Ale ja tak trochu rozšírim tú tvoju výzvu, že keď SMER-u, HLAS-u, tuším Saková je z HLAS-u, avšak to je vlastne jedna banda smerácka, keď im nezáleží na voličoch opozície, keď im nezáleží na ľuďoch, ktorí nechodia voliť, keď im nezáleží na malých deťoch, ktorým ukradli daňové bonusy, tak ja pevne verím, že v situácii, keď vidia prieskumy, tak im záleží aspoň na svojich vlastných voličoch. A tak podľa mňa dobrým odhadom a férovým odhadom tá dotknutá zóna je tak dobrých 20-30-50-tisíc voličov SMER-u, HLAS-u, SNS. A tí ľudia, keď budú vidieť, že ste ich podviedli, že ste predali ich zdravie a životy, tak ich voliť nebudú. Tak keď už hovorím, že keď na nikom inom im nezáleží, tak pevne verím, že aspoň na tých vlastných voličoch, ktorí môžu byť to rozhodujúce polpercentíčko-percentíčko, ktoré ich môže zachrániť pred basov, takže ja by som aspoň kvôli nim na ich mieste takéto niečo urobil, lebo vieme, že oni vždy kalkulujú a v kalkulačke si spočítajú, že či teda niečo majú urobiť, alebo nie, takže ja im odporúčam presne tak ako ty, aby sem prišla ministerka Saková, aby nestrkala hlavu do piesku jako nejaký pštros a neskrývala sa pred ľuďmi, ktorí majú úplne férové právo na otázky. Pani ministerka Saková a celá tá banda, ktorá je súčasťou, obchoduje so životmi a zdravím ľudí, ktorí budú bývať v okolí baterkárne Šurany. Títo ľudia, ktorí boli systematicky umlčiavaní, si konečne zaslúžia počuť odpo... (Prerušenie vystúpenia časomerom.)
33. schôdza NR SR - 6.deň - B. popoludní
Dátum: 2025-04-02
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

154. Máte úplnú pravdu, že minister Šutaj Eštok, predkladateľ tohto návrhu zákona je zbabelec. Aj keď potom nám tu predsedajúci hovorí, že teda je na ceste, sa vsadím, že do ôsmej sa neukáže. On veľmi rád chodí a využíva si vládnu limuzínu aj s doprovodom, autíčko jednu vpredu s blikačmi, druhé vzadu, krížom-krážom tam, kde pospolitý ľud musí stáť v zápche, on ukazuje teda, že on si to môže dovoliť, lebo to takíto steroidoví chlapci, ktorí nosia naschvál o dve čísla menšie obleky, ako by mali, oni to tak rád. Čiže vsadím sa, že tento zbabelec sem ani nepríde, ale presne z tohto vystúpenia, na ktoré ste reagovali, je krásne vidieť, že trafili sme viacerí klinček po hlavičke. Človek, ktorý si tu naháňal lajky, politické body na tom, že burcoval proti covidu, burcoval proti opatreniam, burcoval proti vláde, človek tým pádom priamo zodpovedný za to, že tisíce, desiatky tisíc, státisíce a, bohužiaľ, na Slovensku až milióny ľudí opatreniam proti covidu nedôverovali. Mysleli si, že to je iba taká nejaká vymyslená choroba a niekto im tu siaha na ich slobodu, presne tak ako Šutaj Eštok to tu opakoval v podstate celé dva roky. A podľa, áno, mnohých svetových štúdií, po covide, ktoré v kľude už potom boli urobené, z toho jednoznačne vyplýva, že takíto ľudia, ktorí burcovali proti opatreniam, sú priamo zodpovední následne či už za poškodenie zdravia, ale čo je smutné, aj za priamo úmrtia ľudí a na Slovensku ich bolo približne 20-tisíc. Za tieto úmrtia je zodpovedný nikto iný, Šutaj Eštok, Robert Fico, Peter Pellegrini a všetci ich poskokovia, ktorí sa ulakomili na hlasy.
33. schôdza NR SR - 6.deň - B. popoludní
Dátum: 2025-04-02
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

70. Pán minister, no sprepytujem, musel som povedať to pán, lebo ako formálne ten titul máte, ale správate sa teda ako antipríklad ministra. Správate sa ako človek, ktorý nie je hodný tohto miesta. Nebudem teraz rozoberať váš súkromný život, ale som hlboko presvedčený, že človek, ktorý nie je morálny v súkromnom živote, nedokáže byť morálny ani vo verejnom a nemá čo kázať o morálke. Ale každopádne ste sa správali, ako keby som trafil klinček po hlavičke mojím vystúpením. Lebo pomenovať to, že ste zodpovedný za 20-tisíc mŕtvych, keďže ste tu huckali ľudí, aby nedodržiavali opatrenia, aby chodili na námestia, aby si dávali rúška dole, lebo covid neexistuje, to je len chrípôčka a zabíjali ste takto vedome vašich voličov, lebo ste sa báli zodpovednosti. Napríklad vy za rozkradnuté štátne hmotné rezervy, kde sto robili asistenta Kičurovi, ktorý si miesto toho, aby kupoval rúška, futroval... (Prerušenie vystúpenia predsedajúcim.) Gašpar, Tibor, podpredseda NR SR Pán Matovič, máte pozastavené vystúpenie. Chcem vás takisto upozorniť podľa § 32 ods. 2, aby ste dodržiaval hranice slušnosti, nedehumanizoval, neútočil na ľudí, ktorí tu nie sú, lebo to robíte bežne vo vašich vystúpeniach. Takže odoberiem vám slovo, ak to nebudete dodržiavať. Nech sa páči. Matovič, Igor, poslanec NR SR Takže tento, dobre, pomlčím, čo je, keď tu hovorí o chorej hlave, tak to vám nevadí, jemu nezoberiete slovo, tak? Hrdina Gašpar. Keď hovorí o mojej manželke, keď si do nej obtiera papuľu skorumpovanú, to vám nevadí, tak? (Prerušenie vystúpenia predsedajúcim.) (Výkriky z pléna.)
33. schôdza NR SR - 1.deň - B. popoludní
Dátum: 2025-03-25
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

71. To sa tak hovorí? No, Julo, máš pravdu. Tí najväčší neschopáci za odmenu sa stávajú funkcionármi. A teda tu pozdravujem Andreja Danka, lebo chcem si teraz získať jeho pozornosť. Teraz nehovorím o Andrejovi Dankovi, ale hovorím o Huliakovi, nie? Je to naozaj že smutné, keď takíto ľudia, absolútne neschopní ľudia, ktorí ničím si nezaslúžili, aby sa ministrami stali, zrazu ministrami sú. A je smutné v podstate, že áno, že niektorí v tejto koalícii budú napriek tomu tú koalíciu podporovať, hoci vedia, že Migaľ je kšeftár, Raši je kšeftár, že v podstate teraz je spájaný so zákazkou za 29 mil. eur priamo pre svojho švagra, že Huliak je teda neschopný, ale napriek tomu budete poslušne hlasovať, lebo jednoducho chcete byť súčasťou tejto bandy, lebo možno nejaká omrvinka vám padne zo stola. Nepripadáte si trápne, ľudia? Oni robia miliónové biznisy, chudák Aďo, ten si vysníval ministerstvo cestovného ruchu a športu, a teraz tam bude tie biznisy robiť Huliak. No, nepripadá vám to také trochu nespravodlivé voči tomu Aďovi? Mne je ho normálne ľúto.
33. schôdza NR SR - 1.deň - B. popoludní
Dátum: 2025-03-25
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

39. Ďakujem pekne za všetky reakcie. Áno, možno neobvyklé vystupovať pri sľubovaní alebo teda pri tom úvodnom rošošo okolo, pri sľuboch poslancov, ale pre mňa to bolo práveže krásne príznačné, že sľubuje niekto tu na ústavu, že bude niečo dodržiavať, bude hájiť záujem ľudí, a zrazu pri prvých hlasovaniach, a nieže pri jednom a nieže sa pomýli, ale vedome hlasuje v každom jednom v príkrom rozpore so záujmom ľudí. Ja si myslím, že mali by sme, aj keď to možno nie je zvyčajné, vždy upozorňovať na chyby aj nás samotných, keď takéto chyby robíme, takže ospravedlňujem sa, keď to niekoho vyrušilo, keď si musel ísť, teda ísť možno dať frťana alebo kávu dozadu, ale ja si myslím, že to bolo namieste upozorniť na to a zároveň nech všetci teraz vieme, čo môžme od našich náhradníkov, nových kolegov poslancov očakávať. Ale napriek tomu tak, ako som povedal vo vystúpení, prajem im, aby to svedomie a presvedčenie, ktoré mali v tom svojom sľube a na ktoré prisahali na ústavu, tak aby ho nakoniec v sebe našli a aby boli tými troublemakerami a ľuďmi, ktorí budú robiť problémy tomu vládnemu mafiánskemu valcu.
23. schôdza NR SR - 12.deň - B. popoludní
Dátum: 2024-12-11
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

73. Ja by som túto debatu, asi som posledný vystupujúci z poslancov, ukončil možno slovami klasika. Takže dovoľte, aby som citoval, Mária, je to vlastne teda reakcia na teba cez faktickú, ale aby som teda citoval toho pána, ktorý spôsobil rozkradnutie slovenského zdravotníctva a dnes sa zbabelo skrýva v Brazílii a hovorí, že zdravotníctvo nie je premiérska téma. Takže citujem: „Dámy a páni, my veľmi nervózne sledujeme, čo sa deje, pokiaľ ide o slovenské zdravotníctvo, a sme nervózni, aký poker sa vláda rozhodla hrať so slovenskými zdravotníkmi." Druhý citát: „Týmto idiotom nie je nič sväté, ani zdravie ľudí." Tretí citát: „Bude to len a len preto, lebo nejakí hňupi sedia vo vláde Slovenskej republiky a rozhodli sa hrať túto hazardnú hru so slovenskými zdravotníkmi." Ďakujem pekne. (Potlesk.)
23. schôdza NR SR - 12.deň - B. popoludní
Dátum: 2024-12-11
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

22. Neviem, ako vy ostatní, ale ja mám, ako sa tomu hovorí, déja vu, že zdá sa mi, že toto som tu už niekedy nezažil, hoci vtedy som tu nebol osobne, ale určite si pamätáte takú tú, takú ikonickú vetu, ktorú pri odvolávaní, svojom odvolávaní svojho času Štefan Harabin ako minister spravodlivosti tu takým jedovatým jazykom povedal Danielovi Lipšicovi, ktorý predkladal návrh na jeho odvolanie. Tá veta bola: „Pôjdeš do basy, ty hajzel." A ja mám dnes normálne pocit, že Fico z tej Brazílie, z toho luxusu a trópov, kde určite navštívi aj Copacabanu, hoci ho tam ani nespoznali a teda verejne ho podpredseda vlády privítal ako premiéra Juhoslávie. Takže Fico z tej Brazílie slovenským zdravotníkom hovorí pôjdete do basy, vy hajzli . Úplne krásne po vzore Štefana Harabina, bývalého to teda ministra spravodlivosti, myslím, že prvej či druhej Ficovej vlády, keď tu samovládu, keď mohli robiť, čo chceli, nikto ten výrok neodsúdil, vtedajšej vládnej moci. Takto pristupovala k človeku, ktorý hovoril, že je nehodný byť ministrom spravodlivosti. A teraz tento primitívny výrok, lebo takto môžme zjednodušiť celý tento návrh zákona, tento primitívny výrok hovorí premiér zdravotníkom, ktorí mu zachránili po atentáte život, pôjdete do basy, vy hajzli. Že sa nehanbíte!
23. schôdza NR SR - 12.deň - A. dopoludnia
Dátum: 2024-12-11
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

44. S radosťou som si ťa vypočul. Myslím, že, Julo, veľmi dobre po každej stránke. Im treba presne takto nakladať, nastavovať zrkadlo, aj to, jak si, jak si hovoril o tých jednotlivých požiadavkách. To sú normálne lucidné alebo jaké, rozumné požiadavky, ktoré dávno mali byť splnené. V roku 2006, ak by Ficovi záležalo na ľuďoch, ako on sa dušoval od začiatku svojho pobytu v politike, hneď v 2006. roku na Vianoce už mohol si odfajknúť, dávno mohlo byť splnené. Nezomrelo by nám zbytočne 50-tisíc ľudí. To sú odvrátiteľné úmrtia približne navyše voči tomu, ako teda zomierajú ľudia v priemernej európskej krajine, ale teda u nás o 3 300 ľudí, to sú posledné údaje, ročne zomrie viac ľudí len kvôli tomu, že nedostanú včasnú a adekvátnu zdravotnú starostlivosť. A to sú takzvané odvrátiteľné úmrtia, inak povedané, to je počet ľudí, ktorí ročne zomrie zbytočne len preto, lebo nedostali adekvátnu zdravotnú starostlivosť. Čiže za tých 13 rokov vlády Fica a spol. po tej diabolskej zmluve s Haščákom, kde sa dohodli v byte na Vazovovej na rozkrádaní peňazí určených na liečbu chorých ľudí, zbytočne na Slovensku zomrelo 50-tisíc ľudí. A za to isté obdobie na Haščákov účet pribudlo 900 mil. eur z peňazí, ktoré si ľudia platili do rozpočtu ako, alebo do zdravotných poisťovní ako poistku na to, že keď budú chorí, aby dostali adekvátnu zdravotnú starostlivosť. Tie peniaze sú naveky preč a ľudia, ktorí nemajú svedomie, nám tu štrnásty rok vládnu a naďalej chcú, aby sme žili v krajine, ktorá má len polovičné množstvo inovatívnych liekov pri onkológii, ako majú pacienti v Rumunsku.
23. schôdza NR SR - 12.deň - A. dopoludnia
Dátum: 2024-12-11
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

30. Mišo, krásne si ich vyzliekol donaha a mne sa toto páči, akože nastavovať im ich vlastné zrkadlo a tými citáciami, kedy oni tuto pred dvomi rokmi (povedané so smiechom) sa pasovali, jak im strašne zrazu záleží na zdravotníkoch. Áno, my sme to videli, tí, čo si to uvedomujeme do hĺbky, že čo tu vlastne v skutočnosti SMER za tie roky, za tých trinásť rokov zlovlády v zdravotníctve napáchal. Vieme, že áno, tá mafiánska zmluva s Haščákom má svoj dopad, 900 mil. vytunelovaných z peňazí určených na liečbu chorých ľudí nenávratne na Haščákových účtoch, nikdy nebudú použité už na liečbu chorých ľudí. Podotýkam, tie peniaze boli zo zdravotných odvodov. Čiže ľudia si zaplatia zdravotné odvody na to, aby teda do socializovaného systému spolupatričného, alebo ako by sme ho nazval, ktorý zabezpečuje zdravotnú starostlivosť, aby v prípade, ak budú chorí, aby sa im dostalo zdravotnej starostlivosti. A títo ľudia, ktorí nám tu vládnu, ten, áno, ožran Fico, ktorý povie, že to neni zdravotníctvo premiérska téma. Na celom svete je zdravotníctvo premiérska téma, ale on tak si uvedomuje, že rozkradol a umožnil rozkradnúť zdravotníctvo, že radšej tuto mladému zasranovi ministrovi dá, že však teda nech sa on tam postará a svoje maslo hodí na jeho hlavu. No a toto je teda prístup akože toho hrdého, odvážneho človeka, ktorý dnes tu bude rokovať o tom, že čo si to ľudia dovoľujú čo i len spomenúť ideu, že možno ten atentát bol vymyslený. Tak sebestredný človek, ktorý rozkradol a umožnil rozkradnúť peniaze určené na liečbu chorých ľudí. Ale pred tými dvomi rokmi tu hovoril, jak im strašne na tých zdravotníkoch záleží. A som strašne rád, že si im tie výroky rad radom vymenoval a ukázal to farizejstvo, na ktoré doplácajú chorí ľudia.